**ЗАБЕЛЕШКИ И КОМЕНТАРИ ЗА ЗАКОНОТ ЗА ПРОДАЖБА НА ЗЕМЈОДЕЛСКОТО ЗЕМЈИШТЕ ВО ДРЖАВНА СОПСТВЕНОСТ**

**Предност при јавниот олас и јавниот повик (наддавање) да има локалното население од општината и населените места во кои се наоѓаат катастарските парцели.**

**Да се забрани пренамена на земјоделското земјиште освен во случаеви од стратешко значење за републиката како патишта, железници, хидроцентрали, акумулациони брани.**

**Да се обврзат купувачите на земјоделското земјиште на органско производство во текот на целиот период на користење на земјиштето.**

**Да се обврзат купувачите на земјоделското земјиште во државна сопственост 5% од годишното производство да оди во државните резерви на храна.**

**Со сопственост да не може да се стекнат лица кои се дел од Извршната, Законодавната и Судската власт, како и нивни роднини до прво колено, и правни лица кои се целосно и во дел сопственост на лицата кои се дел од извршната, законодавната и судската власт и нивните роднини до прво колено.**

**Член 4 – дополнение** Сопственост на земјоделско земјиште во државна сопственост не може да стекнат странски физички и правни од земји кои не се членки во Обединети Нации, и за истите не важи исклучокот од ставот 4.

**Член 5 – став 1** Земјоделско земјиште во државна сопственост, продадено согласно овој закон не може да биде продадено,дарувано,разменето, дадено под концесијаза најмалку 10 години од денот на склучувањето на договорот за продажба. (**се брише -** **геолошки истражувања или експлоатација на минерални суровини, или пренаменето во градежно**)

**Член 9 –** Минималната цена да не биде пониска од 5евра по метар квадратен, нема максимална цена.

**Член 12 –** Комисијата да биде составена од минимум 2 професори/доценти/асистенти при Факлутетот за Земјоделски науки и Храна и минимум 1 професор/доцент/асистент од Факултет за ветеринарна медицина / Факултет за шумарски науки, пејзажна архитектура и екоинженеринг.

Членовите да се избираат на предлог на наставно-научниот кадар на Факултетите од каде што се предлагаат кандидатите.

**Член 14 и 28 – став 3** Доколку Организационата единица не ги достави податоците во рокот од став 2 , комисијата ќе смета дека податоците се неважечки

**Член 18** Членовите ги именува Собранието со примена на начелото за професионална и стручна застапеност од областа на земјоделието.

Од седум члената комисијата, да биде составена од минимум 2 професори/доценти/асистенти при Факлутетот за Земјоделски науки и Храна, 1 професор/доцент/асистент од Факултет за ветеринарна медицина, 1 професор/доцент/асистент од Факултет за шумарски науки, пејзажна архитектура и екоинженеринг.

Членовите да се избираат на предлог на наставно-научниот кадар на Факултетите од каде што се предлагаат кандидатите.

**Член 20 – став 5** Почтната цена на јавното наддавањ во случај на неуспешно спроведено наддавање не може да се намали.

**Член 22** Почетната цена за I и II класа изнесува 20 евра, 15 евра за III и IV класа, 10 евра од V до VIII класа.

Земјоделското земјиште над 700 метри надморска височина нема различна почетна цена.

**Член 27 – став 1** депозит на сметка на Буџет на РМ во висина од 10% од договорените инвестиции

**Член 29 – став 2** Електронското јавно наддавање може да се спроведе ако во неа земале учество минимум тројца понудувачи и наддале над почетната цена.

**Став 3** За успешно спроведена постапка за јавно наддавање потребно е да има најмалку три наддавања не пониски од 10% од утврдената почетна цена.

**Член 33 – став 8** Сопственикот на оранжериијата односно објектот изграден на земјоделско земјиштето во државна сопственост за кое нема склучено договор за закуп, не може да се стекне со право на сопственост на оранжеријата односно објектот во Агенција за катастар на недвижности.

**Член 35** одредби со кои се утврдува дека земјоделското земјиште во државна сопственост кое е предмет на продажба не смее да се додарува, продава, да се разменува со друго земјоделско земјиште во период од 10 години и **не смее да се пренаменува во градежно земјиште, исклучок за пренамена на градежно земјиште е доколку се пренаменува дел од працелата кој не е поголем од 30% од површината на катастарската парцела и истото мора да биде исклучиво со намена (стоваришта и преработувачки капацитети за земјоделски производи, заштитно зеленило)**